महिला दिवस पर ‘मेरी बेटी, मेरा गौरव’ रैली आज
पानीपत | महिलादिवस के अवसर पर बुधवार को दैनिक भास्कर की मुहिम ‘मेरी बेटी, मेरा गौरव’ उत्सव के तहत जागरूकता रैली निकाली जाएगी। रैली को दोपहर 12 बजे चक दे इंडिया फेम, सावधान इंडिया और क्राइम पेट्रोल जैसे टीवी सीरियल की प्रख्यात कलाकार सीमा आजमी, प्रतिष्ठित हिंदी लेखिका जयश्री राय और प्रसिद्ध चित्रकार डॉ. मंजुला चतुर्वेदी झंडी दिखाकर रवाना करेंगे। जागरूकता रैली में विभिन्न स्कूल कॉलेजों के छात्र, छात्राएं, सामाजिक संस्थाओं से जुड़ी महिलाएं और शहरवासी उपस्थित रहेंगे। जागरूकता रैली एसडी पीजी कॉलेज से शुरू होकर हाइवे से होते हुए एंजल माल, साईं चौक, सेक्टर 12, सनातन धर्म शिव मंदिर से होते हुए एसडी विद्या मंदिर सीनियर विंग तक जाएगी। इस रैली का उद्देश्य महिलाओं और बेटियों को समाज में उचित सम्मान दिलाना और महिलाओं के प्रति बदल रही सकारात्मक सोच को उत्सव के रूप में मनाना है।
hin_Deva hin_Deva